Raigarh (Chhattisgarh) Cylinder Blast; Two Children And Woman Died Due To Cylinder Explosion In Chhattisgarh Raigarh | रायगढ़ में सिलेंडर फटने से दो बच्चों समेत महिला की मौत, किचन में गैस जलाते समय हादसा हुआ - Dainik Bhaskar
Raigarh (Chhattisgarh) Cylinder Blast; Two Children And Woman Died Due To Cylinder Explosion In Chhattisgarh Raigarh
हादसा / रायगढ़ में सिलेंडर फटने से दो बच्चों समेत महिला की मौत, किचन में गैस जलाते समय हादसा हुआ
रायगढ़ में सोमवार सुबह रसोई गैस सिलेंडर फटने से दो बच्चों समेत महिला की मौत हाे गई। हादसा किचन में गैस जलाते समय हुआ।
सारंगढ़ के चंदाई गांव की घटना, दूध लेने के लिए बच्चों के पीछे-पीछे जाने की आशंका
घटना के दौरान पति काम पर चला गया था, हादसे का कारण स्पष्ट नहीं, जांच जारी
Jun 02, 2020, 03:46 AM IST
रायगढ़. छत्तीसगढ़ के रायगढ़ में सोमवार सुबह रसोई गैस सिलेंडर फटने से दो बच्चों समेत महिला की मौत हाे गई। हादसा किचन में गैस जलाते समय हुआ। घटना के समय महिला का पति अपने काम पर चला गया था। सूचना मिलते ही पुलिस मौके पर पहुंच गई है। हादसे का कारण अभी स्पष्ट नहीं हो सका है। घटना सारंगढ़ थाना क्षेत्र की है।
पुलिस मौके पर पहुंची तो देखा कि किचन के अंदर महिला और दोनों बच्चों के शव पड़े हुए थे। किचन का दरवाजा तक टूट गया था।
जानकारी के मुताबिक, सारंगढ़ के चंदाई गांव निवासी सुकराम साहू सोमवार सुबह करीब 10 बजे अपने काम से चला गया था। इस दौरान घर में उसकी पत्नी लता साहू (25), बच्चे टिकेश साहू (7) और 3 साल की बेटी झलक घर में थे। थोड़ी देर बाद घर में तेज विस्फोट की आवाज आई और आग लग गई। धमाका होते ही आसपास के लोग बाहर निकल आए।
लाेगों ने घटना की सूचना पुलिस और सुकराम को दी। पुलिस मौके पर पहुंची तो देखा कि किचन के अंदर महिला और दोनों बच्चों के शव पड़े हुए थे। किचन का दरवाजा तक टूट गया था। दूध का बर्तन भी वहीं पड़ा मिला। है। पुलिस को अंदेशा है कि गैस लीक होने के कारण हादसा हुआ होगा। बच्चे भी दूध लेने के लिए पीछे-पीछे किचन में आए होंगे।
भिलाई / गैस सिलेंटर से उठने लगी लपटें, आग बढ़ने की वजह से ग्रामीण का घर जला
हादसा / गैस सिलेंडर में लीकेज से 3 घरों में लगी आग, 2 दमकल के सहयोग से पाया काबू